Source: http://docplayer.fi/182024-Raportti-metsahallitus-laatumaa-piiparinmaen-tuulivoimapuiston-osayleiskaavan-meluselvitys-16uec0146-20-5-2015.html
Timestamp: 2018-02-20 04:26:29+00:00
Document Index: 22089373

Matched Legal Cases: ['kko ', 'kko ', 'kko ', 'kko ', 'kko\n', 'kko ', 'kko ', 'kko ', 'kko ', 'kko ', 'kko ']

RAPORTTI METSÄHALLITUS LAATUMAA. Piiparinmäen tuulivoimapuiston osayleiskaavan meluselvitys 16UEC - PDF
RAPORTTI METSÄHALLITUS LAATUMAA. Piiparinmäen tuulivoimapuiston osayleiskaavan meluselvitys 16UEC
Download "RAPORTTI METSÄHALLITUS LAATUMAA. Piiparinmäen tuulivoimapuiston osayleiskaavan meluselvitys 16UEC0146 20.5.2015"
1 RAPORTTI METSÄHALLITUS LAATUMAA Piiparinmäen tuulivoimapuiston osayleiskaavan meluselvitys 16UEC0146
2 Sivu 2 (13) Kaikki oikeudet pidätetään Tätä asiakirjaa tai osaa siitä ei saa kopioida tai jäljentää missään muodossa ilman Pöyry Finland Oy:n antamaa kirjallista lupaa.
3 Sivu 3 (13) Sisältö 1 HANKEKUVAUS Ympäristömelu Tuulivoimamelu 5 2 LASKENNAN LÄHTÖTIEDOT Digitaalikartta-aineisto Mallinnetut turbiinityypit Mallinnus ja laskentaparametrit Vertailuohjearvot 8 3 LASKENTATULOKSET Ylärajatarkastelu Pientaajuinen melu 9 4 MELUVAIKUTUKSET Melun vaikutukset alueen äänimaisemaan Haitallisten vaikutusten ehkäiseminen ja lieventäminen Vaikutusten seuranta 11 5 YHTEENVETO 11 VIITTEET 12 Liitteet Liite 1 Melumallinnuskartta, Piiparinmäen tuulivoimapuisto Lyhenteet L Aeq L WA L WAd ΔLa A-taajuuspainotettu ekvivalenttinen äänitaso [db] A-taajuuspainotettu äänilähteen äänitehotaso [db] A-taajuuspainotettu äänilähteen äänitehotason tunnusarvo [db] Kapeakaistaisen melun toonin kuuluvuus [db]
4 1 HANKEKUVAUS PÖYRY FINLAND OY Sivu 4 (13) Raportti koskee Piiparinmäen tuulivoimapuiston osayleiskaava-aluetta. Piiparinmäen tuulivoimapuiston alue käsittää pohjoisen osan YVA-menettelyllä tutkitusta Piiparinmäen-Lammaslamminkankaan tuulivoimapuistohankkeen alueesta. YVA:n tuloksien seurauksena YVA-hankealueen keskiosa (Lammaslamminkankaan alue) on jätetty pois jatkosuunnittelusta ja hankealue on jakautunut kahteen osaan, joilla etäisyyttä toisiinsa on noin 10 km. Pohjoinen osa (Piiparinmäen alue) sijoittuu Pyhännän ja Kajaanin alueille ja eteläinen osa (Murtomäen alue) Kajaanin ja Vieremän alueille. Hankkeen nimeksi on muutettu Piiparinmäen-Murtomäen tuulivoimapuistohanke. Piiparinmäen-Murtomäen tuulipuistohankkeen kokonaisuuteen kuuluu yhteensä 79 tuulivoimalaa, joista Piiparinmäen alueella on 41 voimalaa, ja Murtomäen alueella 38 voimalaa. Piiparinmäen alueen voimaloista 32 sijoittuu Pyhännän kunnan ja 11 Kajaanin kaupungin alueelle. Voimaloiden sijoittelussa on huomioitu YVA-menettelyn vaikutusarvioinnit ja kaavoituksen yhteydessä laadittujen täydennysselvitysten tulokset. Hankkeiden välisestä etäisyydestä johtuen Piiparinmäen ja Murtomäen tuulivoimapuistoilla ei ole tuulivoimaloiden melusta aiheutuvia yhteisvaikutuksia. Tämän vuoksi Murtomäen hankkeen tulokset esitetään omassa erillisessä raportissaan. Suunnittelussa käytetty tuulivoimaloiden yksikköteho on noin 3 MW, voimaloiden tornikorkeus enintään 160 m ja roottorin lavan pituus enintään 70 m. Tuulivoimapuisto toteutuu todennäköisesti vaiheittain. Tämä raportti käsittelee osayleiskaavaluonnoksen mukaisen tuulivoimapuistosuunnitelman aiheuttaman melun laskennallista leviämistä alueen ympäristöön. Vertailuarvoina käytetään ympäristöministeriön tuulivoiman suunnitteluoppaan ohjearvoja./2/ 1.1 Ympäristömelu Ääni on aaltoliikettä, joka tarvitsee väliaineen välittyäkseen eteenpäin. Ilmassa äänellä on nopeus, joka on riippuvainen ilman lämpötilasta. Eri väliaineissa ääniaalto kulkee eri nopeuksilla väliaineen ominaisuuksista riippuen. Normaali ympäristömelu sisältää useista kohteista tulevaa yhtäaikaista ääntä, jossa äänen taajuudet ja aallonpituudet ovat jatkuvassa muutoksessa. Melu on subjektiivinen käsite, jolla viitataan äänen negatiivisiin vaikutuksiin. Sitä käytetään puhuttaessa ei-toivotusta äänestä, josta seuraa ihmisille haittaa ja jonka havaitsemisessa kuulijan omilla tuntemuksilla ja äänenerotuskyvyllä on suuri merkitys. Melua voidaan mitata sen fysikaalisten ominaisuuksien perusteella. Ympäristömelu koostuu ihmisen toiminnan aiheuttamasta melusta, joka vaihtelee ajan ja paikan mukaan. Äänen (melun) voimakkuutta mitataan käyttäen logaritmista desibeliasteikkoa (db), jossa äänenpaineelle (eli hyvin pienelle paineenmuutokselle ilmassa) käytetään referenssipainetta 20 μpa ilmalle sekä 1 μpa muille aineille. Tällöin 1 Pa paineenmuutos ilmassa vastaa noin 94 db:ä. Kuuloaistin herkkyys vaihtelee eri taajuisille äänille, jolloin vaihtelevat myös melun haitallisuus, häiritsevyys sekä kiusallisuus. Nämä tekijät on otettu huomioon äänen taajuuskomponentteja painottamalla. Yleisin käytetty taajuuspainotus on A-painotus, joka perustuu kuuloaistin taajuusvasteen mallintamiseen ja ilmaistaan usein A- kirjaimella dimension perässä, esimerkiksi db(a).
5 Sivu 5 (13) Melun ekvivalenttitaso (symboli Leq) tarkoittaa samanarvoista jatkuvaa äänitasoa kuin vastaavan äänienergian omaava vaihteleva äänitaso. Koska ääni käsitellään logaritmisena suureena, on hetkellisesti korkeammilla äänitasoilla suhteellisen suuri vaikutus ekvivalenttiseen melutasoon. Teollisuusmelussa hetkellisvaihtelut ovat usein varsin lähellä myös ekvivalenttista arvoa, mikäli toiminnasta ei aiheudu impulssimaisia melutapahtumia. 1.2 Tuulivoimamelu Tuulivoimalaitosten käyntiääni koostuu pääosin laajakaistaisesta lapojen aerodynaamisesta melusta sekä hieman sitä kapeakaistaisemmasta sähköntuotantokoneiston yksittäisten osien aiheuttamasta melusta (muun muassa vaihteisto, generaattori sekä jäähdytysjärjestelmät). Aerodynaaminen melu on hallitsevin (noin % kokonaisäänienergiasta) lapojen suuren vaikutuspinta-alan ja jaksollisen niin sanotun amplitudimoduloituneen äänen vuoksi. Siinä äänen voimakkuus vaihtelee ajallisesti lapojen pyörimistaajuuden mukaan. Amplitudimodulaatio (myöhemmin AM ) voidaan havaita sekä aerodynaamiselle virtausmelulle että myös koneiston kapeakaistaisille komponenteille. Yleisesti tuulivoimalan melun taajuusjakauma on painottunut pientaajuisen melun alueelle Hz, mutta A-taajuuspainotuksen jälkeen merkittävimmät taajuudet ovat Hz:n välissä. Aerodynaaminen melu kuullaan usein kohinamaisena äänenä, jossa on jaksollinen rytmi. Likainen lavanpinta lisää rosoisuutta, mistä seuraa turbulenssin ja siten myös äänitason nousua. Pientaajuisen melun osuutta aerodynaamisessa melussa lisäävät tulovirtauksen turbulenssi-ilmiöt, siipivirtauksen irtoamistilanteet (dynaaminen sakkaus) sekä ilmakehän äänen leviämisilmiöt (ilmamassan impedanssi etäisyyden kasvaessa). Aerodynaaminen melu voi myös aiheuttaa viheltävää ääntä esimerkiksi siipivaurioiden yhteydessä. Kuva 1. Tuulivoimalan lavan suhahtavan äänen (amplitudimodulaatio) emittoituminen alhaalla olevaan kuuntelijaan nähden. /3/ Modernit kolmilapaiset tuulivoimalaitokset ovat nykyisin ylävirtalaitoksia, joissa siivistö sijaitsee tuulen etupuolella suhteessa voimalan torniin. Pyörivän siivistön äänitaso on ylä- ja alatuulen puolilla suurempi kuin sivusta käsin katsottuna samalla
6 Sivu 6 (13) etäisyydellä /3/. Lisäksi voimalan lähtöäänitaso on suoraan tuulennopeudesta riippuvainen siten, että alhaisilla tuulilla ja lähellä käyntiinlähtönopeutta lähtöäänitaso on usein noin db alhaisempi kuin nimellisteholla. Maksimi äänitehotaso (Lw) saavutetaan nimellistehon tuulinopeuksilla (yleisesti nopeus napakorkeudella > yhdeksän metriä sekunnissa) ennen siipikulmasäädön käynnistymistä, mikä yleensä tasoittaa äänitehotason nousun tuulen nopeuden edelleen kasvaessa. Siiven kärkinopeus on moderneissa voimaloissa maksimissaan noin 75 m/s. Tulovirtauksen turbulenssi sekä viereisten tuulivoimalaitosten virtausvana voivat lisätä aerodynaamista melua epäedullisen tulovirtauksen kohtauskulman vuoksi. Taustamelu ja tuulen aiheuttama aallokko- ja puustokohina peittävät voimaloiden melua, mutta peittoäänet vaihtelevat ajallisesti. Niiden voimakkuus on sitä parempi, mitä lähempänä peittoäänen taajuusjakauma on vastaavaa tuuliturbiinin äänijakaumaa /4/. Vastaavasti tuulivoimamelun mahdollinen amplitudimodulaatio voi heikentää taustamelun peittovaikutusta ja siten kuulua myös taustakohinan läpi. Näin erityisesti tilanteissa, joissa alailmakehän stabiilisuus kasvaa, joka osaltaan vähentää kasvillisuuden ja aallokon kohinaa./5/ Moderneissa tuulivoimalaitoksissa melun lähtöäänitasoa voidaan kontrolloida erillisellä optimointisäädöllä, jonka avulla kellonajan, tuulensuunnan ja tuulennopeuden mukaan säädetään lapakulmaa haluttuun pyörimisnopeuteen ja melutasoon. Tämä säätö vaikuttaa kuitenkin voimalan sen hetkiseen tuotantotehoon. 2 LASKENNAN LÄHTÖTIEDOT Lähtötiedot on koottu tilaajan lähettämästä aineistosta, digitaaliaineistosta sekä kirjallisuudesta. 2.1 Digitaalikartta-aineisto Melumallinnus on suoritettu digitaalikartalle, jonka topografian korkeusväli on 2,5 m. Kartassa on kuvattu voimaloiden lisäksi maaston muodot, tiet, rakennusten paikkatiedot, niiden käyttötarkoitus sekä topografinen vesiraja. 2.2 Mallinnetut turbiinityypit Mallinnuksessa käytettiin yhtä turbiinityyppiä, jonka oletetaan vastaavan 3.3 MW voimalan äänitehotasoa. Tuulipuiston toteutusvaihtoehtoja on yksi, joka sisältää neljäkymmentäyksi (41) voimalaa tornikorkeudella 160 m. Voimaloiden äänitaajuusjakauma terssikaistalla (1/3 oktaavikaistalla) on saatu käyttäen valmistajan antamaa melupäästön takuuarvoa L WA. Voimalalle ei ole annettu takuina melun merkityksellisiä kapeakaistaisia ominaisuuksia (jossa toonin kuuluvuus ΔLa olisi > +4dB). Alla on esitetty mallinnuksessa käytetyn voimalamallin oktaavikaistan painottamattomia taajuusarvoja.
7 Sivu 7 (13) Taulukko 1. Mallinnettujen tuulivoimalaitosten äänitehotaso, L WA [db] Oktaavikaistat, Hz Voimalatyyppi 31, L WA V126, 3.3 MW, L W [db] Mallinnus ja laskentaparametrit Melun leviäminen maastoon on havainnollistettu käyttäen tietokoneavusteista melulaskentaohjelmistoa SoundPlan v.7.3, missä äänilähteestä lähtevä ääniaalto lasketaan digitaaliseen karttapohjaan äänenpaineeksi immissio- eli vastaanottopisteessä ray tracing -menetelmällä. Mallissa otetaan huomioon äänen geometrinen leviämisvaimentuminen, maaston korkeuserot, rakennukset sekä maanpinnan ja ilmakehän melun vaimennusvaikutukset. Mallinnus piirtää keskiäänitasokäyrät 5 db välein valituilla lähtöarvoparametreilla. Ne on esitetty taulukossa 2 ja ne vastaavat ympäristöministeriön tuulivoimahankkeiden mallinnusohjetta YM OH 2/2014 /2/. Laskennan epävarmuus on nyt sisällytetty voimalan äänen melupäästöarvoon, sillä laskennassa on hyödynnetty valmistajan marginaalin sisältävää takuuarvoa. Mallinnusohjeen mukaan kumpuilevassa maastossa yli 60 m korkeuserot tuulivoimalan ja immissiopisteiden maanpinnan korkeuden välillä 3 km säteellä voimalasta katsotaan sellaiseksi, että sillä olisi vaikutusta laskentaparametreihin. Korkeuserojen tarkastelun perusteella korkeuserot suunnittelualueella jäävät selvästi tätä pienemmäksi, eikä +2 db:n äänipäästökorjausta ole siitä syystä tarpeen tehdä. Taulukko 2. Laskentamallien parametrit Lähtötieto Melumallin laskentaparametrit Mallinnuslogiikka Ylärajamallinnus, YM OH 2/2014 /1/ Voimaloiden lukumäärä ja äänilähdetyyppi Äänilähteen korkeus Mallinnusalgoritmit Sääolosuhteet Laskentaverkko Maanpinnan akustinen kovuus Jaksollisuus, amplitudimodulaatio Kapeakaistaisuus 41 kpl, pistelähde Relatiivinen korkeus (maanpinnasta laskettuna) 160 m Peruslaskennat: Teollisuusmelun laskentamalli ISO Pientaajuisen melun laskenta: DSO 1284 Ilman lämpötila 15 C, ilmanpaine 101,325 kpa, ilman suhteellinen kosteus 70 prosenttia Laskentapiste viisi kertaa viiden metrin välein laskentaverkolla neljän (4) metrin korkeudella seuraten maanpintaa ISO , G = 0.4 maa-alueet, G = 0 vesialueet sekä laajat kallioalueet Ei huomioida (kuten YM OH 2/2014), lähtöoletuksena alle 20%:n modulaatioaste Ei huomioida, ΔLa < +4 db immissiopisteissä
8 2.4 Vertailuohjearvot PÖYRY FINLAND OY Sivu 8 (13) Valtioneuvosto on antanut päätöksen melutason ohjearvoista (VNP 993/92) meluhaittojen ehkäisemiseksi ja ympäristön viihtyvyyden turvaamiseksi. Sen mukaan asumiseen käytettävillä alueilla, virkistysalueilla taajamissa ja taajamien välittömässä läheisyydessä sekä hoito- tai oppilaitoksia palvelevilla alueilla melutaso ei saa ylittää ulkona melun A-painotetun ekvivalenttitason (LAeq) päiväohjearvoa (klo 7-22) 55 db ja yöohjearvoa (klo 22-7) 50 db. Loma-asumiseen käytettävillä alueilla A-painotetun keskiäänitason LAeq ohjearvot ovat 45 db(a) päivällä sekä 40 db(a) yöllä. Yöohjearvoa ei sovelleta sellaisilla luonnonsuojelualueilla, joita ei yleisesti käytetä oleskeluun tai luonnon havainnointiin yöllä. Jos melu on luonteeltaan iskumaista tai kapeakaistaista, mittaus- tai laskentatulokseen lisätään 5 db ennen sen vertaamista edellä mainittuihin ohjearvoihin. Lisäksi ympäristöministeriö on esittänyt tuulivoiman suunnitteludokumentissa tuulipuistoja koskeviksi suositusohjearvoiksi seuraavan taulukon arvoja /2/. Taulukko 3. Tuulivoimarakentamisen suunnittelun ohjearvot, YM 2012 /2/ Tuulivoimarakentamisen ulkomelutason suunnitteluohjearvot LAeq päiväajalle (klo 7 22) LAeq yöajalle (klo 22 7) Huomautukset Asumiseen käytettävillä alueilla, lomaasumiseen käytettävillä alueilla taajamissa, virkistysalueilla loma-asumiseen käytettävillä alueilla taajamien ulkopuolella, leirintäalueilla, luonnonsuojelualueilla* 45 db 40 db 40 db 35 db * yöarvoa ei sovelleta luonnonsuojelualueilla, joita ei yleisesti käytetä oleskeluun tai luonnon havainnointiin yöllä muilla alueilla ei sovelleta ei sovelleta Luonnonsuojelualueiden osalta VNp 993/1992 perustelumuistiossa todetaan että ohjearvojen ei tarvitse alittua koko ls-alueella. Ulkomelun suunnitteluarvojen lisäksi asuntojen sisätiloissa käytetään terveydensuojelulain (763/94) sisältövaatimuksiin pohjautuen asumisterveysohjeen taajuuspainottamattomia tunnin keskiäänitasoon Leq,1 h perustuvia pienitaajuisen melun ohjearvoja. 3 LASKENTATULOKSET 3.1 Ylärajatarkastelu Topografiakartalle laskettu melun leviäminen esitetään värillisillä käyrillä osayleiskaavaluonnoksen mukaiselle tuulivoimapuistosuunnitelmalle alla olevassa kartassa. Alueella ei ole melun yhteisvaikutuksia muiden tuulivoimahankkeiden kanssa.
9 Sivu 9 (13) Mallinnettu tuulivoimapuistosuunnitelma sisältää 41 kpl 3.3 MW:n voimalaa kaavasuunnitelman mukaisilla paikoilla. R1 Kuva 2. Melun leviäminen Vestas V126 3,3 MW:n voimalatyypillä, ylärajatarkastelu Laskennan mukaan 41 x Vestas V MW:n tuulivoimalavaihtoehdolla laskettu keskiäänitason LAeq 40 db(a) (yöajan suunnitteluohjearvo asuinkiinteistöjen osalta) ei ylity yhdenkään nykyisen asuinkiinteistön kohdalla. Yöajan tuulivoiman suunnitteluohjearvo 35 db(a) loma-asuinalueille ei myöskään ylity yksittäisten lomaasuinkiinteistöjen luona. Lähimmän loma-asuinkiinteistön kohdalla, joka on karttaan merkitty nuolella R1, laskennallinen keskiäänitaso on alle 33 db(a). Törmäsenrimpi-Kolkannevan ja Pöntönsuon Natura-alueilla voidaan ylittää 40 db(a):n keskiäänitaso mallinnuksen mukaisessa ylärajatilanteessa. Alueita ei yleisesti käytetä yöaikaan tapahtuvaan luonnon tarkkailuun. Alueilla ei Metsähallituksen Retkikartta.fi palvelun mukaan ole reitistöjä tai rakenteita (laavuja, nuotiopaikkoja tms.). Näin ollen kohteet eivät ole suosittuja retkeilykohteita. Luonnonsuojelualueiden osalta VNp 993/1992 perustelumuistiossa todetaan, että ohjearvojen ei tarvitse alittua koko lsalueella. 3.2 Pientaajuinen melu Voimalaitosten pientaajuinen melu laskettiin käyttäen laitevalmistajan (Vestas) painottamattomia äänitehotason 1/3 oktaavikaistatietoja Pöyryn kehittämällä ohjelmalla ohjeen DSO 1284 laskentarutiinin mukaisesti /1/, /2/, /6/. Tuloskuvaaja lähimmissä loma-asuinkohteen R1 luona on esitetty alla.
10 Sivu 10 (13) Kuva 3. Pientaajuisen melun taso lähimmän loma-asuinrakennuksen R1 ulkopuolella hankevaihtoehdossa Vestas V MW YM OH 2/2014 mukaan laskettuna Ilman rakennuksen vaipan ilmaäänen eristävyyttä pientaajuinen melu voi kuulua ulkona kohteessa R1 alkaen taajuudesta 125 Hz ja riippuen peittomelun tasosta. Kohteen ilmaäänieristävyyttä ei kuitenkaan tunneta. Iin Olhavassa mitattiin normaalin kesämökin ilmaäänen eristävyyttä v Mökki on pyöröhirrestä paikalla veistetty yhden huoneen mökki ilman lisä-äänieristeitä; sen ilmaäänen eristävyys oli db taajuusvälillä Hz /9/, jolloin voidaan todeta, että tämän asuinkiinteistön sisämelutaso alittuu jo varsin kevyellä seinärakenteella, sillä taajuudella 125 Hz eroa ohjearvoon on vain noin 1 db. A-painotettu keskiäänitaso L Aeq,20-200Hz taajuusvälillä Hz on < 26 db. 4 MELUVAIKUTUKSET 4.1 Melun vaikutukset alueen äänimaisemaan Tuulivoimalaitosten melu voi muuttaa alueen äänimaisemaa, mutta muutokset ovat ajallisesti ja paikallisesti vaihtelevia. Ajallisesti suurin muutos voidaan havaita melulle altistuvien kohteiden luona tilastollisen myötätuulen puolella eli hankealueen pohjois- ja itäosissa sekä lähempänä voimaloita meluvyöhykkeiden sisällä. Melun erottuminen riippuu hyvin pitkälti säätilasta. Sen erottumista lisääviä säätekijöitä ovat stabiili ilta- ja yöajan alailmakehä, kostea säätila ja voimakas alailmakehän inversio. Melu voidaan havaita paremmin myötätuuliolosuhteissa ja heikommin (tai ei lainkaan) vastatuuliolosuhteissa. Mitä kauempana laitoksista ollaan, sitä enemmän ilmakehän absorptio vaimentaa korkeita taajuuksia jättäen jäljelle vain matalimpia tuulivoimamelun taajuuksia. Lisäksi tuulivoimamelun amplitudimodulaatio (jaksoittainen äänitason vaihtelu) voi erottua taustakohinan läpi ulkona kuunneltaessa. Uudet voimalat ovat kuitenkin hitaasti pyöriviä siipien kärkivälin merkittävän pituuden vuoksi, mistä syystä modulaation erottuminen voi kohdistua enemmän vain kovemmille tuulennopeuksille. Tällöin etenkin aerodynaaminen melu voi kuulostaa matalataajuiselta lentomelulta ( kuminaa ), jolla on jatkuvasti vaihteleva, mutta yleisesti varsin matala äänitaso.
11 4.2 Haitallisten vaikutusten ehkäiseminen ja lieventäminen PÖYRY FINLAND OY Sivu 11 (13) Meluvaikutuksien laajuuteen voidaan vaikuttaa voimalaitostyypin valinnalla. Lisäksi tuulivoimalaitoksia on mahdollista ajaa meluoptimoidulla ajolla, jolloin esimerkiksi roottorin pyörimisnopeutta rajoitetaan kovemmilla tuulennopeuksilla siiven lapakulmaa säätämällä. Säätöparametreiksi voidaan tyypillisesti valita tuulennopeus, -suunta ja kellonaika. Meluoptimoitu ajo rajoittaa vastaavasti voimalan äänen tuottoa eli äänitehotasoa. Muuta merkittävää meluntorjuntaa ei voida suorittaa, ellei voimalaa pysäytetä kokonaan. Esimerkiksi tässä selvityksessä käytettyjen turbiinivalmistajien meluoptimointiajo vähentää äänitasoa korkeimmassa taatussa äänitasossa noin 2-6 db yhden voimalan osalta. 4.3 Vaikutusten seuranta Rakentamisen jälkeen meluvaikutuksia voidaan seurata mittauksin, joista ohjeistetaan myös ympäristöministeriön oppaissa YM OH 3-4/2014 /7/, /8/. Mittauksin voidaan varsin luotettavasti todeta melutasot ja melun luonne sekä verrata mallinnettuihin tasoihin ja suunnittelun ohjearvoihin. 5 YHTEENVETO Osayleiskaavaluonnoksen mukaisen tuulivoimapuistosuunnitelman melun leviämisvyöhykkeet on mallinnettu tietokoneavusteisesti yhdelle voimalatyypille digitaalikartta-aineistoon noudattaen tuulivoimamelun mallinnusohjeita YM OH 2/2012 /2/. Ylärajatarkasteluun perustuvan laskentatulosten mukaan yhden voimalamallin (Vestas V126, 3.3MW) takuuarvoilla laskettu 40 db(a) keskiäänitaso asuinrakennuksille ei ylity hankesuunnitelman vaihtoehdossa. Myöskään 35 db(a) meluvyöhyke ei ulotu lähimmälle loma-asuinkohteelle asti, missä laskentatulos on alle 34 db(a). Meluvaikutuksia voidaan edelleen lieventää valitsemalla toteutukseen voimalatyyppi, jonka lähtömelutaso on laskennassa käytettyä pienempi. Pientaajuinen melu voi olla kuuluvaa ulkotiloissa alkaen taajuudesta 125 Hz ja A- painotetun keskiäänitason L Aeq,20-200Hz on alle 26 db. Ilmaäänieristyksen on oltava vain noin 1 db taajuudella 125 Hz, jotta asumisterveysohjeen sisämelun ohjearvot alittuvat. Mittausten perusteella ko. ilmaäänieristävyys voidaan saavuttaa siten jo kevyellä seinärakenteella. Törmäsenrimpi-Kolkannevan ja Pöntönsuon Natura-alueilla voidaan ylittää 40 db(a):n keskiäänitaso mallinnuksen mukaisessa ylärajatilanteessa. Alueita ei yleisesti käytetä yöaikaan tapahtuvaan luonnon tarkkailuun. Alueilla ei Metsähallituksen Retkikartta.fi palvelun mukaan ole reitistöjä tai rakenteita (laavuja, nuotiopaikkoja tms.). Näin ollen kohteet eivät ole suosittuja retkeilykohteita. Luonnonsuojelualueiden osalta VNp 993/1992 perustelumuistiossa todetaan, että ohjearvojen ei tarvitse alittua koko lsalueella. Tuulivoimalaitosten melu voi muuttaa alueen äänimaisemaa, mutta muutokset vaihtelevat ajallisesti ja paikallisesti tuulisuuden ja sään mukaan. Ajallisesti suurin muutos voidaan havaita melulle altistuvien kohteiden luona tilastollisen myötätuulen puolella eli hankealueen pohjois- ja itäosissa.
12 Sivu 12 (13) Pöyry Finland Oy, Energia Markku Tuomenoja Johtaja, Energiaprojektit ja mittauspalvelut Carlo Di Napoli Johtava asiantuntija, teollisuusmelu VIITTEET /1/ Ympäristöhallinnon ohjeita OH 2/2014. Ympäristöministeriö, Helsinki /2/ Tuulivoimarakentamisen suunnittelu. Ympäristöhallinnon ohjeita YM OH 4/2012. Helsinki /3/ Oerlemans, S. Schepers, J.G. Prediction of wind turbine noise directivity and swish, Proc. 3rd Int. conference on wind turbine noise, Aalborg, Denmark, (2009) /4/ Nelson, D.A. Perceived loudness of wind turbine noise in the presence of ambient sound /5/ G.P. van den Berg. The sound of high winds: the effect of atmospheric stability on wind turbine sound and microphone noise. Doctoral Thesis, University of Groningen, Holland, /6/ Statutory order of noise from wind turbines. Danish ministry of environment. Denmark, /7/ Ympäristöhallinnon ohjeita OH 3/2014. Ympäristöministeriö, Helsinki /8/ Ympäristöhallinnon ohjeita OH 4/2014. Ympäristöministeriö, Helsinki /9/ Yli-Kätkä, V-M. Tuulivoimalamelun mittaus ja mallinnus. Diplomityö. Aalto Yliopisto, Sähkötekniikan korkeakoulu, Espoo (https://aaltodoc.aalto.fi/bitstream/handle/ /12005/master_yli- K%C3%A4tk%C3%A4_Veli-Matti_2013.pdf?sequence=1)
13 Sivu 13 (13) Liite 1. Melumallinnuskartta, 41 x Vestas V126, 3.3 MW
RAPORTTI 30.10.2014 METSÄHALLITUS LAATUMAA Piiparinmäen tuulivoimapuiston osayleiskaavan meluselvitys 16UEC0146 Sivu 2 (13) YHTEENVETO Osayleiskaavaluonnoksen mukaisen tuulivoimapuiston melun leviämisvyöhykkeet
RAPORTTI 17.11.2014 METSÄHALLITUS LAATUMAA Murtomäen tuulipuiston osayleiskaavan meluselvitys 16UEC0146 Sivu 2 (13) Kaikki oikeudet pidätetään Tätä asiakirjaa tai osaa siitä ei saa kopioida tai jäljentää
RAPORTTI 18.9.2014 16USP0064.6503.MEL. CPC FINLAND OY Köörtilän tuulivoimapuiston osayleiskaava 15.10.2014 Meluselvitys
RAPORTTI 18.9.2014 16USP0064.6503.MEL CPC FINLAND OY Köörtilän tuulivoimapuiston osayleiskaava 15.10.2014 Meluselvitys Sivu 2(15) Kaikki oikeudet pidätetään Tätä asiakirjaa tai osaa siitä ei saa kopioida
METSÄHALLITUS LAATUMAA Tolpanvaara-Jylhävaaran tuulivoimahankkeen meluselvitys kaavaa varten
RAPORTTI 13.11.2013 METSÄHALLITUS LAATUMAA Tolpanvaara-Jylhävaaran tuulivoimahankkeen meluselvitys kaavaa varten 16UEC0145 Sivu 2 (11) Kaikki oikeudet pidätetään Tätä asiakirjaa tai osaa siitä ei saa kopioida
RAPORTTI X D90. OTSOTUULI OY Lumivaaran tuulivoimahankkeen meluselvitys osayleiskaavaa varten
RAPORTTI 4.8.2015 16X134559.20.D90 OTSOTUULI OY Lumivaaran tuulivoimahankkeen meluselvitys osayleiskaavaa varten Sivu 1 (13) Yhteenveto Pöyry Finland Oy mallinsi tuulivoimamelun leviämisvyöhykkeet Otsotuuli
METSÄHALLITUS Piiparinmäen-Murtomäen tuulivoimapuiston osayleiskaavan meluselvitys, Murtomäki
RAPORTTI LIITE 14 27.5.2016 METSÄHALLITUS Piiparinmäen-Murtomäen tuulivoimapuiston osayleiskaavan meluselvitys, Murtomäki 101002874-001 PÖYRY FINLAND OY Sivu 2 (13) Kaikki oikeudet pidätetään Tätä asiakirjaa
Metsähallitus Piiparinmäki-Lammaslamminkankaan tuulivoimahankkeen meluvaikutukset
LIITE 7 Pöyry Finland Oy Päiväys 29.11.2013 Sivu 1 (14) Yhteyshlö Carlo Di Napoli Tehokkuus- ja mittauspalvelut Puh. 010 33 24587 Faksi 010 33 24239 carlo.dinapoli@poyry.com Metsähallitus Piiparinmäki-Lammaslamminkankaan
Alueen tuulisuuden frekvenssiarvoja, stabiili ilmakehä, 8-12 m/s
Erillisselvitys Pöyry Finland Oy PL 93 (Tekniikantie 4 A) 02151 Espoo Kotipaikka Espoo Y-tunnus 0625905-6 Puh. 010 3311 Faksi 010 33 24981 www.poyry.fi Metsähallituksen Iin Myllykankaan tuulivoimahankkeen
ABO WIND OY GREENPOWER FINLAND OY Pyhäjoen Polusjärven tuulivoimapuiston meluselvitys kaavoitusta varten
RAPORTTI 16X206409-720M14-Melumallinnus 8.1.2016 ABO WIND OY GREENPOWER FINLAND OY Pyhäjoen Polusjärven tuulivoimapuiston meluselvitys kaavoitusta varten Raportti ABO Wind Oy Karl Schultheis Jaakonkatu
RAPORTTI LIITE 16 27.5.2016 Päivitetty 21.11.2016 METSÄHALLITUS Piiparinmäen-Murtomäen tuulivoimapuiston osayleiskaavan meluselvitys, Murtomäki 101002874-001A Sivu 2 (15) Sisäinen tarkistussivu Asiakas
MELUSELVITYS 16UEC0145 18.12.2012. METSÄHALLITUS LAATUMAA Tolpanvaara-Jylhävaara, tuulivoimapuiston meluselvitys
MELUSELVITYS 16UEC0145 18.12.2012 METSÄHALLITUS LAATUMAA Tolpanvaara-Jylhävaara, tuulivoimapuiston meluselvitys 1 Kaikki oikeudet pidätetään Tätä asiakirjaa tai osaa siitä ei saa kopioida tai jäljentää
RAPORTTI 16ERE0080.20.Q070.002 10.1.2012 FORTUM POWER AND HEAT OY. Kalajoen tuulivoimahankkeen melulaskenta
RAPORTTI 16ERE0080.20.Q070.002 10.1.2012 FORTUM POWER AND HEAT OY Kalajoen tuulivoimahankkeen melulaskenta Päiväys 10.1.2012 Sivu 1 (1) Yhteystiedot Pöyry Finland Oy Energia Carlo Di Napoli PL 2 (Tekniikantie
RAPORTTI TUULIPUISTO OY KALAJOKI WINDA POWER OY Kalajoen Läntisten tuulivoimapuiston meluselvitys LIITE 10 MELUSELVITYS
RAPORTTI 2.2.2017 TUULIPUISTO OY KALAJOKI WINDA POWER OY Kalajoen Läntisten tuulivoimapuiston meluselvitys 101005620-001 PÖYRY FINLAND OY Sivu 2 (13) Sisäinen tarkistussivu Asiakas Winda Power Oy Otsikko
RAPORTTI 16X E TAALERI PÄÄOMARAHASTOT OY Murtotuulen tuulivoimapuiston meluselvitys
RAPORTTI 16X267499-E723 9.2.2017 TAALERI PÄÄOMARAHASTOT OY Murtotuulen tuulivoimapuiston meluselvitys Sivu 2 (14) Sisäinen tarkistussivu Asiakas Otsikko Työnumero Taaleri Pääomarahastot Oy Tolpanvaaran
RAPORTTI 16X206409-720M14-Melumallinnus, 30.9.2016 ABO WIND OY GREENPOWER FINLAND OY Pyhäjoen Polusjärven tuulivoimapuiston meluselvitys kaavoitusta varten Raportti Pöyry Finland Oy PL 4 (Jaakonkatu 3)
RAPORTTI 16X E721.D NIINIMÄEN TUULIPUISTO OY Niinimäen tuulivoimapuiston meluselvitys YVA-menettelyä varten
RAPORTTI 16X267156-E721.D50 25.4.2016 NIINIMÄEN TUULIPUISTO OY Niinimäen tuulivoimapuiston meluselvitys YVA-menettelyä varten Raportti Vastaanottaja: Niinimäen Tuulipuisto Oy Pöyry Finland Oy PL 4 (Jaakonkatu
RAPORTTI INFINERGIES FINLAND OY Kestilän Kokkonevan tuulivoimapuiston meluselvitys
RAPORTTI 101002800-002 29.5.2017 INFINERGIES FINLAND OY Kestilän Kokkonevan tuulivoimapuiston meluselvitys Sivu 2 (14) Sisäinen tarkistussivu Asiakas Infinergies Finland Oy Otsikko Kestilän kokkonevan
RAPORTTI 16X E723-TOLPAN METSÄHALLITUS Tolpanvaaran tuulivoimapuiston meluselvitys
RAPORTTI 16X267499-E723-TOLPAN 24.2.2017 METSÄHALLITUS Tolpanvaaran tuulivoimapuiston meluselvitys PÖYRY FINLAND OY Sivu 2 (14) Sisäinen tarkistussivu Asiakas Otsikko Työnumero Metsähallitus Tolpanvaaran
RAPORTTI 16X E723A TAALERI PÄÄOMARAHASTOT OY Murtotuulen tuulivoimapuiston meluselvitys Revisio A
RAPORTTI 16X267499-E723A 18.5.2017 TAALERI PÄÄOMARAHASTOT OY Murtotuulen tuulivoimapuiston meluselvitys Revisio A Sivu 2 (14) Sisäinen tarkistussivu Asiakas Otsikko Työnumero Taaleri Pääomarahastot Oy
NIINIMÄEN TUULIPUISTO OY Niinimäen tuulivoimapuiston meluselvitys kaavoitusta varten
LIITE 8 MELUSELVITYS JULKINEN VERSIO 16X267156-E721.D50 8.6.2017 NIINIMÄEN TUULIPUISTO OY Niinimäen tuulivoimapuiston meluselvitys kaavoitusta varten PÖYRY FINLAND OY Sivu 2 (15) Sisäinen tarkistussivu
MELUSELVITYS 16UEC METSÄHALLITUS LAATUMAA Kivivaara-Peuravaara, tuulivoimapuiston meluselvitys
MELUSELVITYS 16UEC0144 18.12.2012 METSÄHALLITUS LAATUMAA Kivivaara-Peuravaara, tuulivoimapuiston meluselvitys 1 Kaikki oikeudet pidätetään Tätä asiakirjaa tai osaa siitä ei saa kopioida tai jäljentää missään
RAPORTTI ABO WIND OY GREENPOWER FINLAND OY. Polusjärven tuulivoimapuisto. Meluselvitys
RAPORTTI 101006288-001 12.4.2017 ABO WIND OY GREENPOWER FINLAND OY Polusjärven tuulivoimapuisto Meluselvitys Sivu 2 (16) Sisäinen tarkistussivu Asiakas Abo Wind Oy Greenpower Finland Oy Otsikko Polusjärven
RAPORTTI INFINERGIES FINLAND OY Pajuperänkankaan tuulivoimapuiston meluselvitys
RAPORTTI 101002800-001 18.6.2017 INFINERGIES FINLAND OY Pajuperänkankaan tuulivoimapuiston meluselvitys Sivu 2 (14) Sisäinen tarkistussivu Asiakas Infinergies Finland Oy Otsikko Pajuperänkankaan tuulipuiston